Publication: Magyar Közlöny
Issue: MK-2011-140 (Year: 2011, Number: 140)
Era: contemporary
Section: Az adózás rendjérõl szóló 2003. évi XCII. törvény (a továbbiakban: Art.) 4. § (4) bekezdése helyébe a következõ
Paragraph Index: 1616

(13) E törvénynek a bizonytalan adójogi helyzet bejelentésére irányadó rendelkezéseit a 2011. december 31-ét követõen benyújtott adóbevallásra (ide nem értve az önellenõrzést) lehet alkalmazni. Az olyan adómegállapítási idõszakra vonatkozó bejelentést, amelyre vonatkozó adóbevallási határidõ 2012. január 1-jét megelõzõen lejárt, az adózó – a 33/A. § (1) bekezdésében a bejelentés megtételére elõírt határidõtõl függetlenül, de az azonosításáhozés az adóbevallás azonosításához szükséges adatokat is feltüntetve – legkésõbb a bejelentés hatálya alá tartozó adóbevallás benyújtásának napján írásban is megteheti, ha a bevallást 2012. január 31-ig benyújtja az állami adó és vámhatóságnak; e határidõ elmulasztása esetén igazolási kérelem benyújtásának nincs helye. A 2011. január 1-jét megelõzõen lezárult adómegállapítási idõszakra vonatkozó bejelentés hatálya alá tartozó adóbevallás utólagos vizsgálatára irányuló ellenõrzést az adózónál kötelezõ lefolytatni. A kötelezõ ellenõrzést az adóhatóság a bejelentés alapjául szolgáló jegyzõkönyv benyújtását követõ 60 napon belül megkezdi.”

Source: https://magyarkozlony.hu/hivatalos-lapok/d02290c676d6af915d296b78c53b86b5449736bf/dokumentumok/0208418ecf1c0f06c26d14cc335968b877540082/letoltes